Case ID: 1212757
Sentence 2: İş üzrə Təqsirləndirilən şəxs2 məhkəmə iclasında özünü Azərbaycan RespublikasıCM-nin 221.3-cü maddəsi ilə elan olunmuş ittiham üzrə qismən təqsirli bildi və ifadəsində xx xxxx 2020-ci il tarixdə, saat təxminən 13:00 radələrində dostları Təqsirləndirilən şəxs3 və Təqsirləndirilən şəxs1 Rafail oğlu ilə birlikdə Ağdaş rayonu, Şəkili kənd ərazisində ŞorŞor adlanan yerdə yeyib içdiklərini, Seymur ilə ikisinə təxminən 750 qramlıq araq içdiklərini, Məhəmmədin isə həmin vaxt spirtli içki qəbul etmədiyini, həmin yerə Məhəmmədin idarə etdiyi VAZ 2107 markalı **-FK-*** dövlət nömrə nişanlı avtomobili ilə getdiklərini, təxminən gecə saat 20:00 radələrində həmin yerdən çıxıb üzü şəhər istiqamətinə gəldiklərini, şəhərdə Məhəmmədin avtomobili ilə biraz gəzdikdən sonra gecə saat təxminən 23:30 radələrində Qəbələ istiqamətinə gedəndə Ağdaş rayonu, Türyançay qəsəbəsində körpünün üzərində polis əməkdaşlarının dayandıqlarını, polis əməkdaşlarının onlara karantin recmi olduğuna görə Ağdaş rayon sakinlərinin başqa rayona getmələri qadağan olduğunu dediklərini, həmin vaxt buna əməl edərək geri qayıtdıqlarını, həmin vaxt avtomobili Məhəmmədin idarə etdiyini, qabaqda Seymurun əyləşdiyini, arxada isə özü əyləşdiyini, Məhəmmədin avtomobili ilə Ağdaş rayonu, Dəhnəxəlil kənd ərazisi ilə üzü şəhər istiqamətinə hərəkətdə olarkən, onların avtomobili ilə eyni istiqamətə nömrəsini bilmədiyi iri qabaritli TİR avtomobili hərəkətdə olduğunu, həmin avtomobil nizamsız hərəkət etdiyi üçün sürücünün sükan arxasında yatdığını zən etdiklərini, buna görə Məhəmmədin ötmə əməliyyatı apararaq sürücünü xəbərdar etmək istədiyini, lakin Məhəmmədin avtomobillə onu keçmək istəyən zaman həmin avtomobil onu yolun kənarına sıxdığı üçün Məhəmmədin avtomobilinin sağ təkərinin yolun sağında olan beton nişana dəyərək partladığını, qabaq sağ farasının qırıldığını, avtomobilin aşdığını, avtomobili düz vəziyyətinə qaytararaq təkəri partlaq vəziyyətdə biraz getdikdən sonra Məhəmmədin avtomobilinin işıqları ilə TİR-ın sürücüsünə işarə verdiyini, həmin avtomobilin sürücüsünün də sürətini azaltdığını, Məhəmmədin avtomobili həmin avtomobilin qarşısına verib saxladığını, həmin TİR-ın sürücüsünün də avtomobili saxladığını, bu vaxt Seymurun avtomobildən yerə düşüb həmin sürücüyə yaxınlaşmaq istəyən kimi, sürücünün yenidən hərəkətinə davam edib getdiyini, Seymur dərhal qaçaraq həmin avtomobilin qarşısına keçib onu saxlatdığını, həmin vaxt özü də avtomobildən düşdüyünü, sürücüyə əl ilə işarə edərək şüşəni aşağı salmasını bildirdiyini, sürücünün avtomobilin şüşəsini aşağı salanda ona onların avtomobilinin təkərinin partladığını və onlara açar verməyini dediyini, həmin vaxt Məhəmməd də avtomobildən yerə düşüb onların yanına gəldiyini, həmin vaxt sürücü danışmaq istəyəndə onun xarici vətəndaş olduğunu bildiklərini, onlara açar lazım olduğunu həmin sürücüyü başa sala bilmədiklərini, sürücünün şüşəni yuxarı qaldırdığını, bundan sonra üçü birlikdə üzü şəhər istiqamətinə biraz gəldiklərini, daha sonra Seymur ilə TİR-ın dəyandığı istiqamətə Seymurun telefonunu axtarmaq üçün gəldiklərini, bu vaxt polis əməkdaşlarının həmin hadisə yerinə gəldiklərini və onlara hadisə etmələrini, onlara Ağdaş RPŞ-nə gəlməli oldularını bildirdiklərini, etiraz etmədiklərini və polis əməkdaşları ilə birlikdə PŞ-nə gəldiklərini, həmin TİR adlanan avtomobili saxladarkən Seymurun üzərində gəzdirdiyi bıçaqla həmin avtomobilin qabaq sağ və sol təkərlərini partlatdığını, Məhəmmədin isə həmin avtomobilin qabaq qeydiyyat nömrəsini açıb öz avtomobilinin yük yerində saxlamağını sonradan bildiyini,həmin avtomobili saxlatsalar da həmin vaxt sərxoş olduğu üçün Seymurun bıçaqla həmin avtomobilin təkərlərini partlatmasına fikir vermədiyini, sərxoş olduğu üçün Məhəmmədin həmin vaxt həmin avtomobilin üzərindən qeydiyyat nömrəsini açan zaman onu görmədiyini, hadisə vaxtı həmin şəxsə söyüş işlətmədiklərini və ondan heçnə tələb etmədiklərini, həmçinin ona heç bir xəsarət yetirmədiklərini, ümumiyyətlə sürücünün avtomobilindən yerə düşmədiyini bildirdi.